text: Bilister skal passe på lastbil-uheld på motorvejen ved Skærup
  23 november 2015 kl. 05.39
  To lastbiler er kørt ind i hinanden på motorvej E 45 ved Skærup syd for Vejle. Politiet opfordrer trafikanterne til at køre forsigtigt forbi uheldsstedet.
  Der er kun sket materiel skade - men der er traditionelt stor risiko for kikke-kø i begge retninger, når der sker uheld i morgentimerne på den stærkt befærdede motorvej mellem Vejle og Kolding/Fredericia.
  Uheldet skete kort efter klokken 06 mandag morgen i det nordgående retning. Ved 07,30 tiden tog det 10 minutter ekstra at passere uheldsstedet for trafikanter med kurs mod Vejle.
  - Lastbilerne holder i nødsporet og vi håber at få ryddet op, inden myldretrafikken sætter ind for alvor, siger vagtchef Lars Grønlund fra Sydøstjyllands Politi til TV SYD.
  